喺創意嘅過程當中，創作者齋係諗咗個諗頭出嚟係唔夠嘅，仲要識得批判個諗頭，分析個諗頭係咪行得通，呢個過程梗會要求個創作者對自己做緊嘅嘢有返咁上下專家知識（包括講唔出、落手做嘅知識）－例如想像家陣有位建築師要做建築設計，佢諗咗個嶄新嘅設計方案出嚟，跟住仲需要考慮埋「棟建築物噉設計法會唔會穩陣噉企到喺度」噉嘅問題，而呢個過程要求佢一定要對建築工程相關知識有返咁上下熟。